Barbadoslik ofitsiant Van Persi bilan xizmat vaqtida suratga tushgani uchun ishdan haydaldi

Barbadoslik ofitsiant Kayson Ford ish vaqtida futbolchi Robin van Persi bilan birga suratga tushgani uchun ikki haftaga ishdan haydaldi. Bu haqda Stadion.uz xabar berdi.

VIP zalda Van Persini ko‘rib qolgan Ford u bilan birga suratga tushishni iltimos qildi. Gollandiyalik futbolchi bunga rozi bo‘ldi.
Ammo restoran rahbariyati ofitsiantning ovqatlanish zalida telefondan foydalanganini qoida buzish deb hisoblab, uni ishdan bo‘shatdi. Shuningdek ularni suratga olgan boshqa bir ofitsiant ham jazolandi.
Ma’lumot uchun, Van Persi bir haftadan buyon oilasi bilan Barbadosda hordiq chiqarmoqda.